Земјотрес во Босна и Херцеговина (2022)

На 22 април 2022 година во 23:07 часот по месно време ( CEST, 21:07 UTC), земјотрес со јачина од 5,7 степени ја погоди јужна Босна и Херцеговина . Епицентарот бил во херцеговското село Струпиќи, околу 10 киломтери источно од Столац или 14 км од Љубиње или Невесиње . Ова е петти по големина земјотрес во земјата, како и најзначаен во последните 50 години.

## Земјотрес

Според Федералната хидрометеоролошка служба на Босна и Херцеговина (ФХМЗ БиХ), земјотресот бил со јачина од  5,6 степени и максимален интензитет на Меркали од VIII ( *Разорен* ) и бил во близина на Столац. Геолошкиот топографски институт на САД го оценил земјотресот со магнитуда од 5.7 степени. Тие известиле дека земјотресот бил 14&nbsp;км северо-североисточно од Љубиње на длабочина од 10&nbsp;км. Според Хрватската сеизмолошка служба, епицентарот бил во близина на Љубиње, со јачина од 6,1 степени според Рихтеровата скала, а интензитетот бил EMS-98 VIII ( *разорен* ).

Надвор од епицентралното подрачје, земјотресот бил силно почувствуван во главниот град на Босна и Херцеговина, Сараево, главниот град на Црна Гора, Подгорица и хрватскиот регион Далмација . Се почувствува во поголемиот дел од јужна Хрватска, Црна Гора, а исто така и во делови од Словенија, Србија, Албанија, Косово, Македонија, Италија и северна Грција.

## Влијание
28-годишна жена починала откако камен се истркалал по ридот и удрил во покривот на куќата во Столац, а смрта настапила во болница за време на реанимација. Нејзините родители биле хоспитализирани со лесни повреди. Во Столац е прогласен официјален ден на жалост на 24 април. Повредени се уште осум лица, од кои неколку во паника поради земјотресот.

Општина Берковиќи каде бил епицентарот, поради земјотресот накратко останала без струја. Цивилната одбрана на Херцеговско-Неретванскиот кантон известил за паѓање на карпи на патиштата од Столац до Мостар, Неум, Љубиње и Берковиќи. Бројни улици во Столац и една во Мостар биле блокирани од паднати тули, ќерамиди и малтер. Во Чапљина, неколку паркирани автомобили биле оштетени од урнатините што паднале од зградите. Четири лица се повредени во Чапљина.

Неколку рудари во рудник за јаглен во близина на Сараево се здобиле со лесни повреди, а на четворица им била потребна медицинска помош. Во Хрватска било предизвикана штета на единаесет згради, вклучувајќи ја и Францисканската црква во Дубровник . Мали одрони имало и на Јадранската магистрала во Жупа дубровачка и кај Сливно . Во Црна Гора, сообраќајот на пругата Белград-Бар бил во прекин.

Афтершок со јачина M 4.8 имало и на 24 април со интензитет од VI ( *Силен* ) на изменетата скала на интензитет на Меркали,  предизвикувајќи дополнителна штета на зградите, вклучително и некои изградени за време на Австроунгарското Царство.

## Поврзано

* Список на земјотреси во 2022 година
* Земјотрес во Бања Лука во 1969 година
* Земјотрес во Петриња во 2020 година
* Земјотрес во Албанија во 2019 година
* Земјотрес во Црна Гора во 1979 година
* Земјотрес во Србија во 2010 година

## Наводи

## Надворешни врски

* Земјотрес снимен на една црногорска телевизија
* Компилација на снимки кои го прикажуваат моментот кога се случил земјотресот и неговите последици
* на ReliefWeb

Категорија:Статии со извори на босански (bs)
Категорија:Статии со извори на српски (sr)
Категорија:Координати на Википодатоците